
GALACTION 


DIN MILA LUI DUMNEZEU, 
EPISCOP AL SFINTEI EPISCOPII A 
ALEXANDRIEI ȘI TELEORMANULUI 


TUTUROR DREPTCREDINCIOŞILOR CREŞTINI, 
CINULUI MONAHAL, PREA CUCERNICILOR ŞI 
PREA CUVIOŞILOR PĂRINŢI 
DIN ACEASTĂ SFÂNTĂ ŞI DE DUMNEZEU 
PĂZITĂ EPISCOPIE, 


HAR, PACE, SĂNĂTATE ŞI 
ALESE BUCURII DUHOVNICEŞTI DE LA 
DOMNUL CEL ÎNVIAT, | 
IAR DE LA NOI, PĂRINTEASCĂ ÎMBRĂȚIŞARE 
ŞI ARHIEREASCĂ BINECUVÂNTARE 


„„Și au zis unul către altul: Oare, nu ardea în noi inima noastră 
când ne vorbea pe cale și când ne tâlcuia Scripturile?” 
(Luca XXIV, 32) 


Iubiţii noștri fii duhovnicești, 


Luminatul praznic al Invierii Mântuitorului 
nostru lisus Hristos, cununa tuturor sărbătorilor creştine, 
revarsă, în fiecare an, asupra noastră bucurii sfinte, har 


şi binecuvântare cerească. Suntem chemaţi să ne veselim 

duhovniceşte întru Domnul Cel Înviat din mormânt şi să 
sorbim din izvorul cel viu al vieţii veşnice, căruia ne-a 
făcut părtași Fiul lui Dumnezeu, prin jertfa Sa de pe cruce 
şi prin slăvita Sa înviere. Pentru a fi părtași ai acestor sfinte 
daruri a trebuit să străbatem o cale aparte: calea postului. 
Drept aceea, pe măsura Sfintei Învieri s-a rânduit nu orice 
fel de post, ci Sfântul şi Marele Post al Paştilor. Acesta este 
o călătorie pe care trebuie să o parcurgem toți ca mijloc 
de împărtăşire de roadele Învierii. Frumos ne vorbeşte un 
Sfânt Părinte al Bisericii despre cel ce posteşte: „Celui 
ce flămânzeşte pentru Hristos harul i se face hrană; celui 
ce însetează, băutură preadulce; celui ce tremură de frig, 
haină; celui ostenit, odihnă; celui ce se roagă, deplină 
încredințare; celui ce plânge, mângâiere.” Avem, aşadar, 
încredințarea că pe calea postului nu suntem singuri. 
Domnul, Cel fără de Care „niciun fir de păr din capul 
nostru nu se va clinti”, ne însoţeşte permanent: ne ajută în 
ispite și în nevoi, şi ne întăreşte în faptele cele bune. 
Postul Mare reprezintă, în fapt, istoria mântuirii 
lumii, cuprinsă în pocăință, în înfrânare și în lacrimi. 
EI începe cu Duminica Izgonirii lui Adam din Rai, iar 


îi, ui Mara Ascetul, „Despre cei ce-și închipuie că se îndreptățesc din fap- 
în Filocalia, vol. 1, Editura IBMBOR, Bucureşti, 2008, p. 315 

a capătul acestei călătorii, iată, trăim cu toţii Minunea 
Invierii. 

În duminica de slavă a Sfintei Învieri, Mântuitorul 
Hristos Cel Înviat din morți Se arată de mai multe ori: 
femeilor mironosițe (Matei XXVIII, 1-10), celor doi ucenici, 
Luca şi Cleopa, în drum spre Emaus (Luca XXIV, 13-32), 
celor unsprezece ucenici adunaţi într-o casă de teama 
iudeilor (Luca XXIV, 33-53). După opt zile Se arată lui Toma 
(loan XX, 26-29), iar mai târziu, în răstimpul celor patruzeci 
de zile până la Înălţarea Sa la cer El Se arată la peste cinci 
sute de frați (1 Corinteni, XV, 6). 

Arătarea Sa pe drumul spre Emaus este descrisă 
de Sfântul Evanghelist Luca. Acesta ne relatează că pe 
drumul spre Emaus, un sat aflat la aproximativ unsprezece 
kilometri de lerusalim, mergeau doi ucenici, Luca şi 
Cleopa. Deşi specifică cu numele doar pe Cleopa, putem 
deduce că „celălalt ucenic ” este chiar el însuşi, cel care 
relatează, adică Luca. Mergeau trişti şi abătuți cu gândul 
la Învățătorul lor răstignit, mort şi îngropat. Tulburarea lor 
era cu atât mai mare cu cât primiseră vestea de la femeile 
mironosiţe că, mergând dis-de-dimineaţă la mormânt, nu 
au găsit trupul Lui, ci au văzut arătare de îngeri care le-au 
spus că El este viu, dar pe El nu L-au văzut. Pe cale li se 

alătură chiar Hristos, Cel înviat din ui pe Ata ei însă 
nu Îl recunosc şi îi mărturisesc Acestuia toată tulburarea 
inimii lor. În momentul acesta, Călătorul necunoscut î; 
mustră pentru îndoiala lor: ,, O, nepricepuților şi zăbavnici 
cu inima ca să credeţi toate câte au spus proorocii! Nu 
trebuia oare ca Hristos să pătimească acestea și să intre 
în slava Sa? Și începând de la Moise și de la toţi proorocii, 
le-a tâlcuit lor din toate Scripturile cele despre EL. "? 

Ajungând aproape de sat, ne relatează mai departe 
evanghelistul, El se făcea că merge mai departe, însă ei 
L-au rugat stăruitor să poposească la ei în casă căci se 
făcuse seară. Hristos a intrat în casă, S-a aşezat la masă 
şi „luând El pâinea, a binecuvântat şi, frângând, le-a dat 
lor. Și s-au deschis ochii lor şi L-au cunoscut; și El S-a 
făcut nevăzut de ei. Și au zis unul către altul: Oare nu 
ardea în noi inima noastră când ne vorbea pe cale şi când 
ne tâlcuia Scripturile? 3. 

Localitatea Emaus încă nu a fost identificată cu 
certitudine în zilele noastre, iar numele celuilalt ucenic 
alături de Cleopa nu este specificat de către sfântul 
cvanghelist. Ni se lasă astfel posibilitatea de a ne duce cu 


2 Luca XXIV, 25-27; 
3 Luca XXIV, 30-33; 

gândul că celălalt ucenic putem fi oricare dintre noi, iar 
drumul spre Emaus poate fi calea fiecărui creştin în această 
viață, a fiecărei existențe personale sau chiar a umanității 
întregi trăind şi călătorind prin istorie în aşteptarea 
unui Izbăvitor. Hristos Cel înviat le-a tâlcuit ucenicilor 
„incepând de la Moise şi de la toți proorocii, ... din toate 
Scripturile cele despre El” ajungând să Îl cunoască în 
„Jrângerea pâinii”, iar Dumnezeu „după ce odinioară în 
multe rânduri şi în multe chipuri a vorbit părinţilor noştri 
prin prooroci, în zilele acestea mai de pe urmă ne-a grăit 
nouă prin Fiul. "* 

Nu fără însemnătate, arătarea Domnului Înviat 
înaintea celor doi ucenici are loc „pe cale”, pe drumul 
spre Emaus. Tot „pe cale” EI le întâmpină pe femeile 
mironosiţe care mergeau să vestească apostolilor Învierea, 
zicându-le „Bucuraţi-vă!'”. În ziua Înălţării Sale la cer îi 
duce pe ucenici afară, până în Betania, și aşa, în această 
icoană a unei existenţe în mers, binecuvântându-i „S-a 
despărțit de ei și S-a înălțat la cer. '* Tot „pe cale”, pe 
drumul spre Damasc, Hristos Cel Înviat şi Înălţat la cer 
îl cheamă la credință pe Sfântul Apostol Pavel. Ni se 


4 Evrei |], |; 
5 Matei XXVIII, 8-9; 
6 Luca XXIV, Sl; 

arată prin aceasta că Învierea este şi presupune o „cale”. 
Spre învierea personală a logan dintre noi este o cale 
şi ea presupune multă nevoinţă. Insă, Cel ce ne conduce 
pe această cale, Cel ce merge împreună cu noi, ne învață 
tainele ei, ca şi pe Luca şi Cleopa, este Hristos Cel Înviat, 
Cel care a parcurs şi cunoaşte drumul spre înviere. 

Pe drumul spre Emaus, Hristos le tâlcuiește celor 
doi ucenici toate Scripturile despre El scrise de profeţi cu 
mii de ani înainte, le predă acestora cel mai strălucit curs 
de teologie al veacurilor. Şi totuși, „ochii lor erau ținuți 
ca să nu-L cunoască. ” Observăm că nici ceilalți ucenici 
nu-L recunosc la început: Maria Magdalena credea că 
este grădinarul, cei unsprezece ucenici, văzând pe Hristos 
Cel Înviat, se înspăimântă, crezând că văd un duh. De 
abia după ce stă cu ei la masă ŞI „le deschide mintea ca 
să priceapă Scripturile” Îl recunosc. De asemenea, la 
marea Tiberiadei ucenicii aflați la pescuit nu-L recunosc 
de îndată, ci numai în urma minunii belşugului de peşte 
pe care l-au prins. În urma întâmplării minunate loan 
exclamă: „Domnul este!" Înţelegem că vederea lui 
Hristos Cel Înviat este posibilă omului numai în măsura 


in care El Se descoperă, căci trecând cu Trupul Său 


7 loan XXI, 7; 

prin moarte şi Înviere şi „fața” Sa era alta. Ne învaţă 
Scriptura că mergând Petru la mormânt în dimineața 
Învierii a găsit giulgiurile cu care fusese înfășurat trupul 
Domnului „singure zăcând”. Trupul Domnului era de 
acum transfigurat, imaterial. De aceea trece prin ușile 
încuiate, arătându-Se Apostolilor şi, se arată ucenicilor la 
Emaus, apoi se face nevăzut de lângă ei. El mănâncă cu 
ei la masă, însă nu din necesitate, ci pentru a arăta ca este 
om adevărat în trup. După Înviere, Trupul Său este văzut 
ca un trup deplin spiritualizat, transfigurat în altă stare. De 
aceea Sfântul Evanghelist Marcu, referindu-se la arătarea 
Domnului pe drumul spre Emaus zice că S-a arătat ,, în alt 
Chip”. 

La stăruința celor doi ucenici, Mântuitorul Hristos 
poposeșşte în casa lor şi, stând împreună cu ei la masă, 
„luând El pâinea, a binecuvântat și, frângând, le-a dat 
lor. Și s-au deschis ochii lor și L-au cunoscut; şi El S-a 
făcut nevăzut de lângă ei. ” Aceasta este prima Euharistie 
după Învierea Mântuitorului. Chiar călătoria spre 
Emaus are structura unei Sfinte Liturghii: prima parte, 
pe cale, învățăturile referitoare la venirea şi activitatea 
Mântuitorului, iar a doua parte, în casă, prefacerea Sfintelor 


8 Marcu XVI, 12; 

Daruri prin binecuvântare și împărtășirea prin frângerea 
pâinii. Cel mai mare curs de teologie al veacurilor nu 
a valorat cât o „fărâmitură ” din Trupul Său Euharistic 
„care e Trupul întreg”! Vedem lămurit că înţelegerea 
Sfintei Scripturi nu poate fi despărțită de viaţa liturgică 
şi sacramentală a Sfintei Biserici. Nu există Biserică fără 
Liturghie şi fără Euharistie, care este gustare din „Izvorul 
cel fără de moarte”. Și nu există Liturghie şi Euharistie 
fără Biserică. 

Hristos spune „mă duc la Tatăl Meu şi nu mă veţi 
mai vedea” dar tot El ne făgăduieşte „iată, Eu cu voi 
sunt în toate zilele, până la sfârşitul veacului. "0 Hristos 
Cel Înviat merge și rămâne, însă prezența Lui de acum 
înainte va fi în alt chip. Înainte de pătimire, Hristos le 
spune Sfinţilor Apostoli: „Eu voi ruga pe Tatăl, și alt 
Mângâietor vă va da vouă, ca să fie cu voi în veac, Duhul 
adevărului ... care rămâne la voi şi în voi va fi!” Domnul 
Cel Înviat nu va mai fi cu ei, alături de ei, ci mai profund, 
spiritual, în ei, prin Duhul Sfânt. Hristos se face nevăzut 
sensibil de lângă ucenici pentru a-i învăța să-L poarte de 
acum spiritual, înlăuntrul lor. Participau şi ei de acum la 


9 loan XVI, 10; 
10 Matei XXVIII, 20; 
11 Ioan XIV, 16-17; 

Înviere! De aceea cu mult dor au grăit unul către altul: 
„Oare nu ardea în noi inima noastră când ne vorbea pe 
cale și ne tâlcuia Scripturile? ” 

Aceasta înseamnă Învierea lui Hristos: să simțim 
că inima noastră este aprinsă, că este ca un foc care 
emană căldură şi lumină. Acest foc al Duhului care 
înflăcărează inimile şi luminează sufletele, imaterial şi 
dumnezeiesc, este cel care încălzea inimile ucenicilor 
călători spre Emaus. Despre acest foc zice Mântuitorul: 
„Foc am venit să arunc pe pământ, şi cât aş vrea să fie 
acum aprins!" Acest foc s-a arătat lui Moise în rug, 
acest foc, în chip de car, a răpit pe Ilie la ceruri. Lucrarea 
acestui foc o cerea împăratul David când se ruga zicând: 
„ Cercetează-mă, Doamne, şi mă cearcă; aprinde rărun- 
Chii și inima mea. ”! Lucrarea acestui foc dumnezeiesc o 
căutăm şi noi, încredinţați fiind că Sărbătoarea Sfintelor 
Paști nu se prăznuiește ca alte sărbători, ci mai ales se 
trăieşte în taina sufletului nostru, în inimă. 


12 Luca XII, 49; 
13 Psalmi XXV, 2; 

Iubiţi fii ai Învierii Domnului, 


Drumul spre Emaus nu s-a sfârșit încă! Pe el au 
trecut, trec şi vor mai trece multe suflete însctate de 
Dumnezeu. „Oare nu ardea în noi inima noastră când 
ne vorbea pe cale şi ne tâlcuia Scripturile? ” îşi reproşau 
cei doi ucenici. Aceeaşi stare de căință sufletească o arată 
şi Fericitul Augustin, când spune: „Târziu te-am iubil, 
Frumuseţe, atât de veche şi totuși atât de nouă, târziu 
te-am iubit! Căci iată, tu te aflai înlăuntrul meu, iar eu în 
afara mea. Acolo, în afara mea, te căutam pe tine, și în 
urâțenia mea mă năpusteam asupra lucrurilor frumoase 
pe care le-ai creat. Tu erai cu mine, dar eu nu eram cu 
tine! "14 

Ne întrebăm ce s-ar fi întâmplat dacă Luca şi Cleopa 
nu l-ar fi rugat pe Hristos să intre în casa lor? Nu L-ar fi 
cunoscut în „frângerea pâinii”, iar Lumina vieţii lor s-ar 
fi îndepărtat şi nu L-ar mai fi văzut niciodată. O clipă din 
viaţa lor a fost mai importantă decât viața însăşi. lisus, 
călătorul necunoscut în drum spre Emaus, devine cunoscut 


după ce este chemat, invitat să intre în casa noastră, în viaţa 


14 Fericitul Augustin, Confesiuni, Editura Nemira, Bucureşti, 2000, p. 436; 

noastră. El nu forțează uşile sufletului nostru, nu anulează 
libertatea noastră. Este împreună călător cu noi pe calea 
vieții, dar în casă El nu intră decât dacă este primit. De 
acest adevăr EI Însuşi ne încredinţează zicând: „Iată, stau 
la uşă și bat, de va auzi cineva glasul Meu și va deschide 
ușa, voi intra la el şi voi cina cu el și el cu Mine." 

Ne lămureşte mai departe Sfântul Macarie 
Egipteanul când ne povăţuieşte zicând: „Deci noi suntem 
cei care ne îndepărtăm de El pentru că nu-L căutăm cu 
adevărat. E] stă pururea aproape de sufletele noastre și 
bate, căutând să intre şi să se odihnească întru noi. De 
aceea a răbdat multe chinuri, dându-și trupul la moarte 
şi răscumpărându-ne din robia întunericului, ca să intre 
în fiecare suflet, și să-Și facă sălaș şi să se odihnească 
în acest suflet pentru care atât de mult S-a ostenit. Întru 
bunăvoința Sa, a dorit, potrivit cu a Sa făgăduinţă, să se 
sălășluiască și să umble în noi, încă de când suntem în 
veacul acesta. "5 

„Nu sta pe gânduri, ne îndeamnă un alt Sfânt 
Părinte al Bisericii, ci doar dă-l Domnului inima ta, iar 
EI va face din ea templu al Său, numai că e nevoie să I-o 
15 Apocalipsa III, 20; 


16 Sfântul Macarie Egipteanul, Omilii, în PSB, 12, Editura Basilica, Bucureşti, 
2014, p. 211; 

dai pe toată. De vor rămâne părți nedate din inima ta va 
fi cu neputinţă să se întocmească un templu întreg." 

Fiecare dintre noi are astfel puterea, prin credinţă, 
de a deveni un apostol, o mironosiță, un Luca, un Cleopa 
sau un Saul convertit. Ei toţi au încredinţat inima lor şi tot 
sufletul lor şi toată viaţa lor Mântuitorului Hristos. Iubirea 
lor a fost totală. De aceea, Sfântul Apostol Pavel are 
puterea de a zice că „nu eu mai trăiesc, ci Hristos trăiește 
în Mine”"5 şi din nou întăreşte: „pentru mine viață este 
Hristos, şi moartea un câştig." 

Să-i dăm inima noastră întreagă lui Hristos cel 
Înviat! Uşor de scris, uşor de zis, dar greu de făcut! Să 
luăm aminte tot la înțelepciunea Sfinților Părinți care 
ne învață: „Inima este un vas mic, și cu toate acestea 
(cuprinde multe lucruri): în ea sunt balauri, lei, fiare 
veninoase, drumuri rele şi gloduroase şi toată adunătura 
răutăţii, dar tot în ea se află Dumnezeu, îngerii, viaţa, 
împărăția, lumina, apostolii, comorile harului şi toate 


>220 


celelalte.“ De noi depinde ce alegem să creştem în 


17 Sfântul Teofan Zăvorâtul, Tâlcuiri din Sfânta Scriptură pentru fiecare zi din 
an, Editura Sophia, Bucureşti, 2015, p. 81; 

18 Galateni II, 20; 

19 Filipeni I, 21; 

20 Sfântul Macarie cel Mare, Omilii duhovniceşti, Editura IBMO, Bucureşti, 
2010, p. 260; 

ea: balauri sau îngeri, întuneric sau lumină. Înzestrat de 
Dumnezeu cu libertate, omul are întotdeauna de ales. 
În noi stă puterea de a face „trupul duhovnicesc” sau 
„sufletul trupesc, după cum spune Sfântul Loan Gură 
de Aur. Însuşi Mântuitorul Hristos ne învaţă: „Fericiţi 
cei curați cu inima, că aceia vor vedea pe Dumnezeu. '2! 
Cu cât omul se curăţeşte interior sau se eliberează de 
patimi, cu atât harul lui Dumnezeu se poate sălăşlui în el, 
transformându-l din interior și luminând conştiinţa lui. De 
aceea Domnul Hristos spune: „Căci, iată, Împărăţia lui 


Dumnezeu este înlăuntrul vostru. "22 


Iubiți fii sufleteşti, 


Trăim vremuri tulburi! Vremuri în care înțelesurile 
esenţiale ale existenței noastre sunt răsturnate, valorile 
inversate, o lume în derivă ce pare că şi-a pierdut busola 
Spirituală. Întâlnim la tot pasul atitudini în care să ajunezi 
0 zi pare învechit, dar să ţii post intermitent este la modă. 
Să aprinzi un bob de tămâie este retrograd, dar să arzi 


iii a ae e CPE 
21 Matei V, 8; 


22 Luca XVII, 21; 

beţişoare parfumate este firesc. Să nu mai vorbim despre 
urcuş duhovnicesc! Se pretează mai bine cursuri de 
dezvoltare personală și discursuri motivaţionale, decât o 
pericopă evanghelică într-o zi de duminică, într-o biserică. 
Trăim într-o lume desacralizată, dominată de imediat, de 
ceea ce se vede, de vicii şi de pofte, de materialism şi 
autosuficienţă. O lume în declin! 

Pe drumul vieții noastre, către Emausul eshatologic, 
Mântuitorul merge cu noi şi ne însoțește tainic. Dar ochii 
noştri „Sunt ținuți” ca să nu-L cunoaştem pentru că nu 
ştim să-l citim semnele şi să-l recunoaștem prezenţa. 
Nu-L vedem din pricina păcatelor noastre, a împrăștierii 
gândurilor, a puținătății dragostei noastre. Însă El este 
pururea alături de noi, doar la o distanță de mână întinsă 
milostiv spre celălalt. Hristos, Cel ce pentru noi S-a 
întrupat, S-a jertfit şi a Înviat se identifică, în învăţătura Sa, 
cu cei umili, cu cei părăsiți şi pierduţi. Îi numeşte „frați 
ai mei prea mici şi ne spune lămurit că dacă unuia dintre 
aceştia „am făcut” Lui Însuşi „am făcut”. „Învățătura 
Sa se adresează tuturor naţiunilor. este taina trupului lui 
Hristos, care nu se separă de nimeni, care inglobează 


întreaga omenire, care salvează întreaga omenire de 

căderea sa în moarte și în iad. "23 

În rugăciunea domnească, Tatăl nostru, cu care 
Mântuitorul ne-a învățat să ne rugăm este prezentă 
permanent forma de plural: „Tatăl nostru”, „pâinea 
noastră cea de toate zilele dă-ne-o nouă astăzi” Şi „ne 
iartă nouă greșelile noastre”, tocmai pentru a sublinia 
ideea de comuniune. Chiar după Sfânta Sa Înviere, EI 
se arată Sfinţilor Apostoli numai când sunt doi sau mai 
mulți, tot în comuniune, iar nouă ne făgăduieşte că „unde 
sunt doi sau trei, adunaţi în numele Meu, acolo sunt şi Eu 
în mijlocul lor. *2* Deşi ne bucurăm de ea în mod personal, 
fiecare în parte, mântuirea nu se câştigă în individualitate, 
Ci în comuniune, rugându-ne și fiind milostivi unii faţă de 
alții. Etimologic, cuvântul „Emaus ” înseamnă în limba 
ebraică „izvor fierbinte”, iar în limba greacă „izvorul 
mântuirii”. Să avem dar, inimă fierbinte în dragoste față 
de semeni pentru a ne bucura cu toţii de izvorul mântuirii 
dăruit de Învierea Domnului! 

Sărbătoarea Învierii ne îndeamnă să ne deschidem 
inimile noastre către Domnul Cel Înviat. Ni se va deschide 


astfel Cerul, iar viața noastră se va preschimba din tristețe 
———————— 

23 Olivier Clement, Repere spirituale pentru omul de astăzi, Editura Basilica, 
Bucureşti, 2011, p.89; 

24 Matei XVIII, 20. 

în bucurie, din neputinţă în putere, din întuneric în 
lumină, din răutate în iubire. 

Cu nădejdea împlinirii acestor îndemnuri sfinte 
vă dorim din toată inima să vă bucuraţi din plin de 
darurile cele bogate ale Învierii Domnului, să aveţi parte 
de mulțumire sufletească, de sănătate deplină, de ajutor 
de la Dumnezeu, spre tot lucrul cel bun şi mântuitor, 
adresându-vă vestirea cea de biruință purtătoare: 


Hristos a Inviat! 


Al vostru de tot binele doritor și către Domnul Cel 


Înviat pururea rugător 
+ GALACTION 


EPISCOP AL ALEXANDRIEI ŞI 
TELEORMANULUI 


NIN II Aa 


la Prazn: Dată în reședința Noastră episcopală din Alexandria n 
aznicul Învierii Domnului nostru isus Hristos, în anul mântuirii 202 


ui o NON NN NN ae a e, 


"0 q0i măeoue acenoimă Hăl ci DăHpVeIt,: 


